পুজোয় বৃষ্টিতে ভিজবে কলকাতা? জানাল আবহাওয়া দফতর

ওয়েবডেস্ক- আর কয়েকদিন পরেই কলকাতায় (Kolkata ) মা দুর্গার (Durga Puja) আগমন। মর্ত্যবাসী এইদিনটির জন্য এক বছর ধরে অপেক্ষা করে থাকে। দোকান বাজারে ভিড়, সেইসঙ্গে চলছে অনলাইন কেনাকাটি। এবছরের পুজো অন্য বারের চেয়ে বেশ খানিকটা আগেই পড়েছে। তাই সঙ্গে ছাতা নিয়ে কী এবার মাকে দর্শন করতে হবে, সেই চিন্তায় ঘুম উড়েছে বঙ্গবাসীর। কারণ এখন আবহাওয়ার (Weather) মতি গতি বোঝা খুবই কঠিন হয়ে পড়ছে সকালে চড়া রোদ আবার কিছুক্ষণ পরেই আকাশ কালো মেঘে ছেয়ে মুষুলধারে নামছে বৃষ্টি। আবার কখনও রোদের মধ্যেই চলছে বৃষ্টি। তাই

মঙ্গলবার আলিপুর আবহাওয়া দফতর (Alipur Weather Office) সূত্রে জানানো হয়েছে, সাধারণত সেপ্টেম্বর মাসে বর্ষা থাকে। অক্টোবরের ১০ তারিখের পর থেকে ধীর ধীরে বর্ষা (Rain Alert) বিদায় নিতে থাকে। এবছর পুজো সেপ্টেম্বরে তাই চিন্তা একটা থেকে যাচ্ছে। কাজেই সেই সময়টা বর্ষা থাকবে। তবে এত আগে থেকে সম্পূর্ণ নিশ্চিত করে এখনই বলা সম্ভব নয় বলে জানিয়েছেন হাওয়া অফিসের বিজ্ঞানী সৌরিশ বন্দ্যোপাধ্যায়।

আরও পড়ুন- বঙ্গোপসাগরে নিম্নচাপ, দক্ষিণবঙ্গে ভারী বৃষ্টির আশঙ্কা

প্রসঙ্গত, এই সময়ের আবহাওয়াকে ভরসা করা যাচ্ছে না। প্রায় প্রতিদিনই বৃষ্টি লেগে রয়েছে। সবচেয়ে বেশি ক্ষতিগ্রস্ত হয়েছে উত্তরবঙ্গ। বৃষ্টির সঙ্গে ভূমিধস। মৌসম ভবনের কথায় এবছর গোটা দেশে অন্যান্য বছরের তুলনায় রেকর্ড বৃষ্টি হয়েছে। জম্মু-কাশ্মীর, হিমাচল,উত্তরাখণ্ড থেকে পঞ্জাব সর্বত্রই বন্যা থেকে ভূমিধস। দিল্লিতে যমুনা জল বিপদসীমার উপর দিয়ে বইছে। ফলে এই দুর্যোগের তাণ্ডব আর কতদিন চলবে, সেই চিন্তায় স্বস্তিতে নেই সাধারণ মানুষ। শেষবার ১৯০০ সালে ভারতে রেকর্ড বৃষ্টি হয়েছিল। দেশের ৯৫% এলাকায় বৃষ্টি স্বাভাবিকের থেকে বেশি হয়েছে।

দেখুন আরও খবর-